title: Regulamentul de punere în aplicare (UE) 2018/1630 al Comisiei din 24 octombrie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Lička janjetina” (IGP)]

text:
                  31.10.2018

                  RO

                  Jurnalul Oficial al Uniunii Europene

                  L 272/16

         REGULAMENTUL DE PUNERE ÎN APLICARE (UE) 2018/1630 AL COMISIEI
         din 24 octombrie 2018
         de înregistrare a unei denumiri în Registrul denumirilor de origine protejate și al indicațiilor geografice protejate [„Lička janjetina” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Lička janjetina”, depusă de Croația, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Lička janjetina” ar trebui, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Lička janjetina” (IGP).
            Denumirea menționată la primul paragraf identifică un produs din clasa 1.1. Carne (și organe comestibile) proaspete din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 octombrie 2018.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 153, 2.5.2018, p. 11.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2018/1631 al Comisiei din 30 octombrie 2018 de autorizare a introducerii pe piață a extractului de merișoare sub formă de pulbere ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  31.10.2018

                  RO

                  Jurnalul Oficial al Uniunii Europene

                  L 272/17

         REGULAMENTUL DE PUNERE ÎN APLICARE (UE) 2018/1631 AL COMISIEI
         din 30 octombrie 2018
         de autorizare a introducerii pe piață a extractului de merișoare sub formă de pulbere ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate, a fost adoptat în temeiul articolului 8 din Regulamentul (UE) 2015/2283.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou și cu privire la actualizarea listei Uniunii.

                     (4)

                     La 20 septembrie 2011, societatea Ocean Spray Cranberries Inc. (denumită în continuare „solicitantul”) a înaintat o cerere către autoritatea competentă din Franța vizând introducerea pe piața Uniunii a extractului de merișoare sub formă de pulbere ca aliment nou în sensul articolului 1 alineatul (2) litera (c) din Regulamentul (CE) nr. 258/97 al Parlamentului European și al Consiliului (3). Cererea viza utilizarea extractului de merișoare sub formă de pulbere în băuturile cu aromă de fructe, în băuturile izotonice, în băuturile pe bază de ceai, în apele vitaminizate, în iaurturi și în băuturile din iaurt.

                     (5)

                     Autoritatea competentă din Franța a emis raportul său de evaluare inițială la 11 decembrie 2014. În raportul respectiv, ea a ajuns la concluzia că extractul de merișoare sub formă de pulbere îndeplinește criteriile privind ingredientele alimentare noi prevăzute la articolul 3 alineatul (1) din Regulamentul (CE) nr. 258/97. În același raport, autoritatea competentă din Franța și-a exprimat, de asemenea, preocuparea cu privire la posibilele riscuri nutriționale asociate consumului excesiv de polifenoli în cazul copiilor cu vârsta cuprinsă între un an și trei ani, care rezultă din aportul de polifenoli din alimentul nou și din alte surse de polifenoli din alimentația copiilor.

                     (6)

                     La 16 ianuarie 2015, Comisia a transmis raportul de evaluare inițială celorlalte state membre. Celelalte state membre au formulat obiecții motivate, în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, cu privire la existența unor date insuficiente pentru a exclude riscul pentru copiii mici cu vârsta cuprinsă între un an și trei ani, la caracterul incomplet al specificației alimentului nou și la lipsa de informații privind conținutul de proteine necesar pentru a exclude riscul de alergie.

                     (7)

                     Având în vedere raportul de evaluare inițială emis de autoritatea competentă din Franța și obiecțiile formulate de unele state membre, Comisia a consultat Autoritatea Europeană pentru Siguranța Alimentară (denumită în continuare „autoritatea”) la 20 aprilie 2016, solicitându-i să efectueze o evaluare suplimentară a extractului de merișoare sub formă de pulbere ca aliment nou în conformitate cu Regulamentul (CE) nr. 258/97.

                     (8)

                     În contactele cu autoritatea, solicitantul a declarat că alimentul nou nu este destinat comercializării pentru sugari, copiii de vârstă mică și copiii cu vârsta sub 19 ani.

                     (9)

                     La 4 aprilie 2017, autoritatea a adoptat documentul „Scientific Opinion on the safety of cranberry extract powder as a novel food ingredient pursuant to Regulation (EC) No 258/97” [Aviz științific privind siguranța extractului de merișoare sub formă de pulbere ca ingredient alimentar nou în conformitate cu Regulamentul (CE) nr. 258/97], în care a concluzionat că extractul de merișoare este sigur pentru utilizările comunicate de solicitant (4). Avizul în cauză, deși a fost elaborat și adoptat de autoritate în temeiul Regulamentului (CE) nr. 258/97, este în conformitate cu cerințele de la articolul 11 din Regulamentul (UE) 2015/2283.

                     (10)

                     La 7 iunie 2017, Comisia a informat solicitantul cu privire la poziția sa și a anumitor state membre conform căreia, având în vedere riscul unui consum al produselor în cauză de către sugari, copiii de vârstă mică și copiii cu vârsta sub 19 ani, o autorizație ar necesita o evaluare suplimentară a siguranței pentru aceste grupe de vârstă. În mod alternativ, Comisia a sugerat că riscul unui consum de către grupele de vârstă în cazul cărora autoritatea nu a ajuns la o concluzie referitoare la siguranță ar putea fi limitat în mod suficient dacă extractul de merișoare ar fi autorizat ca supliment alimentar nou destinat populației adulte (5).

                     (11)

                     La 22 decembrie 2017, solicitantul a informat Comisia cu privire la decizia sa de a solicita, în această etapă, autorizarea utilizării extractului de merișoare în suplimentele alimentare destinate populației adulte generale, fără a aduce atingere posibilității de a prezenta o cerere ulterioară de extindere a condițiilor de utilizare, bazată pe o evaluare suplimentară a siguranței efectuată de autoritate.

                     (12)

                     În temeiul articolului 35 alineatul (1) din Regulamentul (UE) 2015/2283, orice cerere de introducere a unui aliment nou pe piața Uniunii care este transmisă unui stat membru în conformitate cu articolul 4 din Regulamentul (CE) nr. 258/97 și cu privire la care o decizie finală nu a fost luată înainte de 1 ianuarie 2018 este tratată ca o cerere transmisă în temeiul Regulamentului (UE) 2015/2283. Cererea îndeplinește, de asemenea, cerințele prevăzute în Regulamentul (UE) 2015/2283.

                     (13)

                     Avizul autorității oferă suficiente motive pentru a se stabili că extractul de merișoare sub formă de pulbere, atunci când este utilizat în suplimentele alimentare destinate populației adulte generale, respectă dispozițiile articolului 12 alineatul (1) din Regulamentul (UE) 2015/2283.

                     (14)

                     La 2 mai 2018, solicitantul a înaintat Comisiei o cerere de protecție a datelor care fac obiectul unui drept de proprietate pentru trei studii prezentate în sprijinul cererii, și anume un studiu clinic de zece săptămâni realizat pe adulți sănătoși (6), un studiu clinic de douăsprezece săptămâni realizat pe adulți cu risc scăzut sau moderat de boli cardiovasculare (7) și un raport privind influența asupra funcțiilor imunitare sistemice, asupra markerilor biologici sistemici și urinari ai sănătății și asupra caracteristicilor fecale ale subiecților umani în cursul unei perioade de administrare de 10 săptămâni (8). De asemenea, solicitantul a înaintat Comisiei o cerere de protecție a datelor care fac obiectul unui drept de proprietate pentru informațiile referitoare la consumul cocktailului său pe bază de suc de merișoare produs în Europa, precum și pentru informațiile referitoare la consumul de către copii (9). De asemenea, a fost prezentată Comisiei o cerere de protecție a datelor care fac obiectul unui drept de proprietate pentru datele privind compoziția (10) și pentru aportul estimat în cazul consumului de băuturi pe bază de merișoare (11).

                     (15)

                     La 27 iunie 2018, autoritatea a considerat (12) că, pentru elaborarea avizului său referitor la extractul de merișoare sub formă de pulbere ca aliment nou, informațiile privind compoziția (tabelul IX.b-1, cererea inițială din iunie 2011, pagina 24) și aportul estimat în cazul consumului de băuturi pe bază de merișoare (dosarul conținând răspunsul societății Ocean Spray la obiecțiile statelor membre, din noiembrie 2015) au fost necesare pentru caracterizarea și stabilirea specificațiilor alimentului nou, pentru identificarea pericolelor, precum și pentru a determina dacă aportul potențial de proantocianidine (PAC) din alimentul nou este comparabil cu aportul de PAC din consumul de produse pe bază de suc de merișoare. Prin urmare, se consideră că nu s-ar fi putut ajunge la concluziile referitoare la siguranța extractului de merișoare sub formă de pulbere fără datele menționate mai sus.

                     (16)

                     În urma primirii avizului autorității, Comisia a cerut solicitantului clarificări suplimentare cu privire la justificarea oferită în ceea ce privește afirmația sa legată de deținerea dreptului de proprietate asupra datelor și în ceea ce privește afirmația sa potrivit căreia acesta are un drept exclusiv de a face trimiteri la datele respective, astfel cum se menționează la articolul 26 alineatul (2) literele (a) și (b) din Regulamentul (UE) 2015/2283.

                     (17)

                     Solicitantul a declarat că, la momentul în care a fost depusă cererea, el deținea drepturi de proprietate și drepturi exclusive de a face trimiteri la dovezi și la date în temeiul legislației naționale și că, prin urmare, părțile terțe nu puteau să aibă acces sau să utilizeze respectivele dovezi sau date științifice în mod legal. Comisia a evaluat toate informațiile furnizate de către solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283.

                     (18)

                     În consecință, în conformitate cu articolul 26 alineatul (2) din Regulamentul (UE) 2015/2283, datele privind compoziția și aportul estimat cuprinse în dosarul solicitantului, fără de care alimentul nou nu ar fi putut fi evaluat de autoritate, nu ar trebui să fie utilizate în beneficiul unui solicitant ulterior timp de cinci ani de la data intrării în vigoare a prezentului regulament. În consecință, introducerea pe piața Uniunii a alimentului nou autorizat prin prezentul regulament ar trebui să fie limitată la solicitant pentru o perioadă de cinci ani.

                     (19)

                     Cu toate acestea, limitarea autorizării acestui aliment nou și a trimiterii la dovezile științifice sau la datele științifice cuprinse în dosarul solicitantului la utilizarea exclusivă a solicitantului nu împiedică alți solicitanți să solicite o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal, care să justifice autorizarea în temeiul prezentului regulament.

                     (20)

                     Directiva 2002/46/CE stabilește cerințele privind suplimentele alimentare. Utilizarea extractului de merișoare sub formă de pulbere ar trebui autorizată fără a aduce atingere cerințelor directivei respective.

                     (21)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Extractul de merișoare sub formă de pulbere, cu specificațiile din anexa la prezentul regulament, se include în lista cu alimente noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Pentru o perioadă de cinci ani de la data intrării în vigoare a prezentului regulament, numai solicitantul:

                           —

                           societatea: Ocean Spray Cranberries Inc.

                           —

                           adresa: One Ocean Spray Drive Lakeville-Middleboro, MA, 02349, SUA,

                     este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține o autorizație pentru același aliment nou, fără a face trimitere la datele protejate în temeiul articolului 2 din prezentul regulament sau cu acordul societății Ocean Spray Cranberries Inc.

               (3)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

               (4)   Autorizația prevăzută în prezentul articol nu aduce atingere dispozițiilor Directivei 2002/46/CE.

            Articolul 2
            Datele cuprinse în dosarul de cerere, pe baza cărora autoritatea a evaluat alimentul nou menționat la articolul 1 și despre care solicitantul susține că îndeplinesc cerințele prevăzute la articolul 26 alineatul (2) din Regulamentul (UE) 2015/2283, nu pot fi utilizate în beneficiul unui solicitant ulterior timp de cinci ani de la data intrării în vigoare a prezentului regulament, în absența acordului societății Ocean Spray Cranberries Inc.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului privind alimentele și ingredientele alimentare noi (JO L 43, 14.2.1997, p. 1).

            (4)  EFSA Journal 2017; 15(5):4777.

            (5)  Suplimentele alimentare fac obiectul unor cerințe de etichetare și de comercializare specifice, în conformitate cu Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (6)  Nantz et al., manuscris nepublicat.

            (7)  Juturu et al., manuscris nepublicat.

            (8)  Raport nepublicat.

            (9)  Cererea inițială din iunie 2011.

            (10)  Tabelul IX.b-1, cererea inițială din iunie 2011, pagina 24.

            (11)  Ocean Spray's response to Member States' objections (Răspunsul societății Ocean Spray la obiecțiile statelor membre) din noiembrie 2015.

            (12)  Grupul științific al EFSA pentru produse dietetice, nutriție și alergii, proces-verbal din XXX. Sesiune plenară din 28-29 iunie 2018.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        Următoarea ultimă coloană se adaugă în tabelul 1 (Alimente noi autorizate):
                        „Protecția datelor”

                        2.

                        Următoarea rubrică se inserează în Tabelul 1 (Alimente noi autorizate) în ordine alfabetică:

                                    „Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    Protecția datelor

                                    Extract de merișoare sub formă de pulbere

                                       Categorie specifică de alimente

                                       Niveluri maxime

                                    Denumirea alimentului nou menționat pe eticheta produselor alimentare care îl conțin este «extract de merișoare sub formă de pulbere».

                                    Autorizat la 20 noiembrie 2018. Această includere se bazează pe dovezi științifice și pe date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283.
                                    Solicitant: Ocean Spray Cranberries Inc. One Ocean Spray Drive Lakeville-Middleboro, MA, 02349, SUA.
                                    Pe perioada protecției datelor, alimentul nou «extract de merișoare sub formă de pulbere» este autorizat pentru introducerea pe piață pe teritoriul Uniunii numai de către Ocean Spray Cranberries Inc., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau la datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283, sau cu acordul societății Ocean Spray Cranberries Inc.
                                    Data de încheiere a protecției datelor: 20 noiembrie 2023.”

                                    Suplimente alimentare, astfel cum sunt definite în Directiva 2002/46/CE, destinate populației adulte

                                    350 mg/zi

                        3.

                        Următoarea rubrică se inserează în tabelul 2 (Specificații) în ordine alfabetică:

                                    „Alimente noi autorizate

                                    Specificații

                                    Extract de merișoare sub formă de pulbere

                                       Descriere/Definiție:

                                    Extractul de merișoare sub formă de pulbere este un extract sub formă de pulbere solubil în apă, bogat în fenoli, preparat prin extracție etanolică din suc concentrat de fructe sănătoase și mature de merișoare din cultivarul Vaccinium macrocarpon.

                                       Caracteristici/Compoziție

                                    Umiditate (% g/g): ≤ 4
                                    Proantocianidine – PAC (% g/g substanță uscată)

                                                —

                                                Metoda OSC-DMAC (1)
                                                    (3): 55,0-60,0 sau

                                                —

                                                Metoda BL-DMAC (2)
                                                    (3): 15,0-18,0

                                          Total fenoli [GAE (4), % g/g substanță uscată] (3)

                                                —

                                                Metoda Folin-Ciocalteau: > 46,2

                                          Solubilitate (apă): 100 %, fără particule insolubile vizibile
                                    Conținut de etanol (mg/kg): ≤ 100
                                    Test de cernere: 100 % printr-o sită cu 30 de ochiuri
                                    Aspect și aromă (sub formă de pulbere): pulbere neaglutinată, de culoare roșie intensă; aromă de pământ, fără miros de ars.

                                       Metale grele:

                                    Arsen (ppm): < 3

                                       Criterii microbiologice:

                                    Drojdii: < 100 UFC (5)/g
                                    Mucegaiuri: < 100 UFC/g
                                    Număr de microorganisme aerobe: < 1 000  UFC/g
                                    Coliforme: < 10 UFC/g

                                       Escherichia coli: < 10 UFC/g

                                       Salmonella: absentă în 375 g

               (1)  Metoda OSC-DMAC (4-dimetilaminocinamaldehidă) (Ocean Spray Cranberries, Inc), Martín, M. A., Ramos, S., Mateos, R., Marais, J. P. J., Bravo-Clemente, L.; Khoo, C. și Goya, L., Food Res Intl 2015 71: 68-82. Modificată de Cunningham, D. G., Vannozzi, S., O'Shea, E., Turk, R. (2002), în: Ho C.-T., Zheng, Q. Y. (ed.), Quality Management of Nutraceuticals ACS Symposium series 803, Washington DC. Quantitation of PACs by DMAC Color Reaction, pp. 151-166.

               (2)  Metoda BL-DMAC (4-dimetilaminocinamaldehidă) (Brunswick Lab). Validare de către mai multe laboratoare a unei metode standard de cuantificare a proantocianidinelor din pulberile de merișoare. Prior, R. L., Fan, E., Ji, H., Howell, A., Nio, C., Payne, M. J., Reed, J., J Sci Food Agric., iulie 2010; 90(9):1473-8.

               (3)  Valorile diferite ale acestor trei parametri se datorează metodelor diferite utilizate.

               (4)  GAE: echivalenți de acid galic (Gallic Acid Equivalents).

               (5)  UFC: unități formatoare de colonii.”


title: Regulamentul de punere în aplicare (UE) 2018/1650 al Comisiei din 5 noiembrie 2018 de modificare a anexei I la Regulamentul (CE) nr. 798/2008 în ceea ce privește rubricile referitoare la Canada, Rusia și Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (Text cu relevanță pentru SEE.)

text:
                  6.11.2018

                  RO

                  Jurnalul Oficial al Uniunii Europene

                  L 275/10

         REGULAMENTUL DE PUNERE ÎN APLICARE (UE) 2018/1650 AL COMISIEI
         din 5 noiembrie 2018
         de modificare a anexei I la Regulamentul (CE) nr. 798/2008 în ceea ce privește rubricile referitoare la Canada, Rusia și Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
         având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25,
         întrucât:

                     (1)

                     Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importul în Uniune și tranzitul prin Uniune, inclusiv depozitarea în timpul tranzitului, al păsărilor de curte și al produselor obținute de la păsări de curte (denumite în continuare „produsele”). Acesta prevede că aceste produse sunt importate în Uniune și tranzitează Uniunea numai dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulamentul respectiv.

                     (2)

                     Regulamentul (CE) nr. 798/2008 prevede că loturile de produse pot fi importate în Uniune și pot tranzita Uniunea numai dacă respectă anumite condiții, inclusiv condițiile specifice prevăzute în coloana 6 din tabelul cuprins în partea 1 a anexei I la regulamentul respectiv și, după caz, „data de închidere” și „data de deschidere” stabilite în coloanele 6A și 6B din tabelul respectiv. Data de închidere indică data de la care loturile de produse fabricate într-o țară terță, teritoriu, zonă sau compartiment nu mai sunt autorizate pentru import în Uniune sau pentru tranzitarea acesteia, în timp ce data de deschidere indică data de la care loturile de produse fabricate într-o țară terță, teritoriu, zonă sau compartiment sunt din nou autorizate pentru importul în sau tranzitul prin Uniune.

                     (3)

                     Intrările din coloanele 6A și 6B sunt păstrate în tabelul din partea 1 a anexei I la Regulamentul (CE) nr. 798/2008 pentru a împiedica importul în și tranzitul prin Uniune al loturilor de produse fabricate în zonele de restricție din afara Uniunii în cursul perioadei în care nu au fost autorizate importul în Uniune și tranzitul prin Uniune al unor astfel de loturi în conformitate cu normele prevăzute în regulamentul respectiv.

                     (4)

                     Rubrica referitoare la Canada din tabelul care figurează în partea 1 a anexei I la Regulamentul (CE) nr. 798/2008 include zonele din țara terță respectivă care, în urma confirmării HPAI, au întreprins depopularea totală, curățarea și dezinfectarea și au fost din nou autorizate pentru importul și tranzitul prin Uniune al anumitor produse din păsări de curte cu o dată de deschidere mai mare de doi ani anteriori. Prin urmare, rubrica pentru Canada ar trebui modificată în consecință.

                     (5)

                     Rubrica referitoare la Statele Unite ale Americii din tabelul care figurează în partea 1 a anexei I la Regulamentul (CE) nr. 798/2008 include zonele din țara terță respectivă care, în urma confirmării HPAI, au întreprins depopularea totală, curățarea și dezinfectarea și au fost din nou autorizate pentru importul și tranzitul prin Uniune al anumitor produse din păsări de curte cu o dată de deschidere mai mare de doi ani anteriori. Prin urmare, rubrica pentru Statele Unite ale Americii ar trebui modificată în consecință.

                     (6)

                     De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de HPAI.

                     (7)

                     Rusia este menționată în tabelul din partea 1 a anexei I la Regulamentul (CE) nr. 798/2008 ca țară terță pentru care sunt autorizate importul în Uniune și tranzitul prin Uniune al anumitor produse aviare provenite de pe întregul său teritoriu.

                     (8)

                     La 17 noiembrie 2016, Rusia a confirmat prezența HPAI de subtip H5N8 într-o exploatație avicolă de pe teritoriul său. Din noiembrie 2016, Rusia a confirmat mai multe focare de HPAI în exploatațiile avicole de pe teritoriul său. Din cauza focarelor confirmate din noiembrie 2016, Rusia nu poate fi considerată indemnă de această boală, iar autoritățile veterinare din Rusia nu sunt în măsură să certifice loturile de carne de pasăre pentru consum uman destinate importului în Uniune sau tranzitului prin aceasta.

                     (9)

                     Autoritățile sanitar-veterinare din Rusia au prezentat Comisiei informații privind focarele de HPAI și au confirmat că, de la 17 noiembrie 2016, au suspendat eliberarea de certificate sanitar-veterinare pentru loturile de carne de pasăre pentru consum uman destinate importului în Uniune sau tranzitului prin Uniune.

                     (10)

                     Prin urmare, nu au fost introduse în Uniune loturi de astfel de produse originare din Rusia de la data respectivă. Din motive de claritate și securitate juridică, este oportun să se documenteze această situație și să se introducă în tabelul din partea 1 a anexei I la Regulamentul (CE) nr. 798/2008 data de închidere relevantă. Acest lucru asigură, de asemenea, faptul că, în cazul în care se stabilesc statutul de țară terță indemnă de HPAI al Rusiei și o dată de deschidere, loturile de astfel de produse fabricate după data de închidere și înainte de respectiva dată de deschidere nu vor fi eligibile pentru introducerea în Uniune.

                     (11)

                     Prin urmare, rubrica pentru Rusia din tabelul care figurează în partea 1 a anexei I la Regulamentul (CE) nr. 798/2008 ar trebui să fie modificată pentru a se ține cont de situația epidemiologică din țara terță respectivă începând cu noiembrie 2016 și pentru a se indica data de închidere de la care țara terță respectivă nu poate fi considerată ca fiind indemnă de HPAI.

                     (12)

                     Prin urmare, anexa I la Regulamentul (CE) nr. 798/2008 ar trebui modificată în consecință.

                     (13)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 18, 23.1.2003, p. 11.

            (2)  JO L 343, 22.12.2009, p. 74.

            (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

            ANEXĂ
            Partea 1 din anexa I la Regulamentul (CE) nr. 798/2008 se modifică după cum urmează:

                        1.

                        rubrica referitoare la Canada se înlocuiește cu următorul text:

                                    Codul ISO și numele țării terțe sau al teritoriului

                                    Codul țării terțe, al teritoriului, al zonei sau al compartimentului

                                    Descrierea țării terțe, a teritoriului, a zonei sau a compartimentului

                                    Certificat sanitar-veterinar

                                    Condiții specifice

                                    Condiții specifice

                                    Situația supravegherii gripei aviare

                                    Situația vaccinării împotriva gripei aviare

                                    Situația combaterii salmonelei (6)

                                    Model(e)

                                    Garanții suplimentare

                                    Dată de închidere (1)

                                    Dată de deschidere (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „CA-Canada

                                    CA-0

                                    Întreg teritoriul țării

                                    SPF

                                    EP, E

                                    S4

                                    CA-1

                                    Întregul teritoriu al Canadei cu excepția zonei CA-2

                                    WGM

                                    VIII

                                    BPR, BPP, DOC, DOR, HEP, HER, SRP, SRA, LT20

                                    N

                                    A

                                    S1, ST1”

                                    POU, RAT

                                    N

                                    CA-2

                                    Teritoriul Canadei care corespunde: niciunul

                        2.

                        rubrica referitoare la Rusia se înlocuiește cu următorul text:

                                    Codul ISO și numele țării terțe sau al teritoriului

                                    Codul țării terțe, al teritoriului, al zonei sau al compartimentului

                                    Descrierea țării terțe, a teritoriului, a zonei sau a compartimentului

                                    Certificat sanitar-veterinar

                                    Condiții specifice

                                    Condiții specifice

                                    Situația supravegherii gripei aviare

                                    Situația vaccinării împotriva gripei aviare

                                    Situația combaterii salmonelei (6)

                                    Model(e)

                                    Garanții suplimentare

                                    Dată de închidere (1)

                                    Dată de deschidere (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „RU-Rusia

                                    RU-0

                                    Întreg teritoriul țării

                                    EP, E

                                    S4”

                                    POU

                                    P2

                                    17.11.2016

                        3.

                        rubrica referitoare la Statele Unite se înlocuiește cu următorul text:

                                    Codul ISO și numele țării terțe sau al teritoriului

                                    Codul țării terțe, al teritoriului, al zonei sau al compartimentului

                                    Descrierea țării terțe, a teritoriului, a zonei sau a compartimentului

                                    Certificat sanitar-veterinar

                                    Condiții specifice

                                    Condiții specifice

                                    Situația supravegherii gripei aviare

                                    Situația vaccinării împotriva gripei aviare

                                    Situația combaterii salmonelei (6)

                                    Model(e)

                                    Garanții suplimentare

                                    Dată de închidere (1)

                                    Dată de deschidere (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „US – Statele Unite

                                    US-0

                                    Întreg teritoriul țării

                                    SPF

                                    EP, E

                                    S4

                                    US-1

                                    Întregul teritoriu al Statelor Unite, cu excepția zonei US-2

                                    WGM

                                    VIII

                                    POU, RAT

                                    N

                                    BPP, BPR, DOC, DOR, HEP, HER, SRP, SRA, LT20

                                    A

                                    S3, ST1

                                    US-2

                                    Zonă a Statelor Unite care corespunde:

                                    US-2.1

                                    Statul Tennessee:

                                                Districtul Lincoln

                                                Districtul Franklin

                                                Districtul Moore

                                    WGM

                                    VIII

                                    P2

                                    4.3.2017

                                    11.8.2017

                                    POU, RAT

                                    N
                                    P2

                                    BPR, BPP, DOC, DOR, HEP, HER, SRP, SRA, LT20

                                    A

                                    S3, ST1

                                    US-2.2

                                    Statul Alabama:

                                                Districtul Madison

                                                Districtul Jackson

                                    WGM

                                    VIII

                                    P2

                                    4.3.2017

                                    11.8.2017

                                    POU, RAT

                                    N
                                    P2

                                    BPR, BPP, DOC, DOR, HEP, HER, SRP, SRA, LT20

                                    A

                                    S3, ST1”


title: Regulamentul de punere în aplicare (UE) 2018/1795 al Comisiei din 20 noiembrie 2018 de stabilire a procedurii și a criteriilor de aplicare a testului de echilibru economic în temeiul articolului 11 din Directiva 2012/34/UE a Parlamentului European și a Consiliului (Text cu relevanță pentru SEE.)

text:
                  21.11.2018

                  RO

                  Jurnalul Oficial al Uniunii Europene

                  L 294/5

         REGULAMENTUL DE PUNERE ÎN APLICARE (UE) 2018/1795 AL COMISIEI
         din 20 noiembrie 2018
         de stabilire a procedurii și a criteriilor de aplicare a testului de echilibru economic în temeiul articolului 11 din Directiva 2012/34/UE a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european (1), în special articolul 11 alineatul (4) al doilea paragraf,
         întrucât:

                     (1)

                     Directiva 2012/34/UE, astfel cum a fost modificată prin Directiva (UE) 2016/2370 a Parlamentului European și a Consiliului (2), a deschis piața serviciilor de transport feroviar intern de călători în vederea finalizării spațiului feroviar unic european. Această deschidere poate avea consecințe asupra organizării și finanțării serviciilor de transport feroviar de călători prestate în cadrul unui contract de servicii publice. Statele membre pot prevedea în legislația lor posibilitatea de a refuza accesul la infrastructură în cazul în care echilibrul economic al unor astfel de contracte de servicii publice ar fi compromis de noile servicii de transport feroviar de călători cu acces deschis.

                     (2)

                     Pe de altă parte, este posibil ca, în funcție de caracteristicile lor specifice, precum cele calitative, calendarul, destinațiile deservite și potențialii clienți vizați, serviciile în cauză să nu facă concurență directă serviciilor publice și, astfel, să aibă doar un impact limitat asupra echilibrului economic al unui contract de servicii publice. În plus, pot exista efecte de rețea pozitive pentru operatorii de servicii publice, beneficii nete pentru călători sau beneficii sociale mai largi care ar trebui luate în considerare.

                     (3)

                     Prin urmare, este necesar să se găsească un echilibru între interesele legitime ale operatorilor care execută un contract de servicii publice și autoritățile competente, pe de o parte, și obiectivele globale de finalizare a spațiului feroviar unic european și de valorificare a beneficiilor sociale mai largi ale acestuia, pe de altă parte. Testul de echilibru economic ar trebui să asigure un echilibru între aceste interese concurente.

                     (4)

                     În Regulamentul (CE) nr. 1370/2007 al Parlamentului European și al Consiliului (3) se prevede că, drept retribuție pentru îndeplinirea obligațiilor de serviciu public în ceea ce privește prestarea de servicii de transport feroviar de călători, operatorilor li se pot acorda compensații financiare și/sau drepturi exclusive. Cu toate acestea, acordarea de drepturi exclusive operatorilor feroviari nu ar trebui să aibă drept rezultat blocarea piețelor interne de transport feroviar de călători.

                     (5)

                     Astfel de drepturi exclusive nu ar trebui să elimine posibilitatea ca alte întreprinderi feroviare să dispună de drept de acces, cu excepția cazului în care din testul de echilibru economic reiese că, luând în considerare valoarea drepturilor exclusive, noul serviciu feroviar de călători ar avea un impact negativ semnificativ asupra profitabilității serviciilor operate în temeiul contractului de servicii publice și/sau asupra costului net al prestării acestor servicii pentru autoritatea competentă, în funcție de modalitățile de partajare a riscurilor prevăzute în contractul de servicii publice.

                     (6)

                     Testul de echilibru economic ar trebui solicitat numai în ceea ce privește serviciile de transport feroviar de călători care nu sunt prestate în temeiul unui contract de servicii publice și care fie sunt complet noi, fie implică o modificare substanțială a unui serviciu existent. Această noțiune cuprinde și serviciile comerciale prestate de același operator care execută contractul de servicii publice.

                     (7)

                     Ar trebui să fie de datoria organismului de reglementare să evalueze dacă modificarea propusă a unui serviciu de transport feroviar de călători ar trebui considerată substanțială. O creștere a frecvenței sau a numărului de opriri ar putea fi considerată o modificare substanțială. O modificare a prețurilor nu ar trebui considerată drept modificare substanțială decât dacă nu corespunde unui comportament normal al pieței și, după caz, planului de afaceri prezentat organismului de reglementare la momentul efectuării precedentului test de echilibru economic.

                     (8)

                     Decizia organismului de reglementare ar trebui să includă o evaluare a beneficiilor nete oferite pe termen scurt și mediu clienților de noul serviciu de transport feroviar de călători și ar trebui să țină seama de informațiile tehnice furnizate de administratorul de infrastructură în ceea ce privește cerințele relevante în materie de infrastructură și impactul preconizat asupra performanței rețelei și asupra utilizării optime a capacității de către toți solicitanții.

                     (9)

                     Organismul de reglementare ar trebui să aibă dreptul atât de a evalua impactul probabil al noului serviciu de călători, cât și de a evalua dacă respectivul impact ar fi substanțial și ar compromite astfel echilibrul economic al contractului de servicii publice existent.

                     (10)

                     Pentru a evita întreruperea unui nou serviciu de transport feroviar de călători care a început deja să fie operat și pentru a oferi acestui nou serviciu securitate juridică în ceea ce privește posibilitatea de a opera, perioada în care se poate solicita efectuarea testului de echilibru economic ar trebui să fie limitată și corelată cu data notificării de către solicitant a interesului de a opera un nou serviciu de transport feroviar de călători.

                     (11)

                     Pentru a fi admisibilă, o cerere de testare a echilibrului economic ar trebui să includă o demonstrație cu probe a faptului că echilibrul economic al contractului de servicii publice ar urma să fie compromis de noul serviciu propus.

                     (12)

                     Pentru a asigura securitatea juridică a tuturor părților implicate și pentru a permite administratorului de infrastructură să prelucreze cereri de capacitate în conformitate cu procedura prevăzută în capitolul IV secțiunea 3 din Directiva 2012/34/UE, organismul de reglementare ar trebui să ia o decizie privind echilibrul economic într-un termen prestabilit și, în orice caz, înainte de termenul de primire a cererilor de capacitate, stabilit de administratorul de infrastructură în conformitate cu punctul 3 din anexa VII la Directiva 2012/34/UE.

                     (13)

                     Cu toate acestea, dacă la data primirii notificării solicitantului este în curs de licitație competitivă un contract de servicii publice și s-a solicitat un test de echilibru economic, organismul de reglementare poate decide suspendarea examinării cererii pentru noul serviciu feroviar de călători pe o perioadă limitată, până la atribuirea noului contract de servicii publice. Suspendarea ar trebui să dureze cel mult 12 luni de la data primirii notificării solicitantului sau până la încheierea procedurii de licitație, dacă aceasta survine mai întâi.
                     Aceste dispoziții specifice nu aduc atingere aplicării prezentului regulament în cazul unui contract de servicii publice în curs de desfășurare la data primirii notificării solicitantului. În aceste condiții și în cazul în care testul de echilibru economic efectuat pe contractul de servicii publice existent demonstrează că accesul poate fi acordat, acest acces trebuie să fie limitat ca durată până la expirarea contractului de servicii publice existent.

                     (14)

                     Echilibrul economic al unui contract de servicii publice ar trebui considerat compromis dacă noul serviciu propus ar avea un impact negativ substanțial asupra nivelului de profit pentru operatorul de serviciu public și/sau dacă operarea sa ar implica o majorare substanțială a costurilor nete pentru autoritatea competentă.

                     (15)

                     Atunci când evaluează dacă un impact este substanțial, organismul de reglementare ar trebui să țină seama de criterii precum eventualul pericol pe care îl prezintă noul serviciu la adresa viabilității și a continuității serviciului public, fie pentru că executarea contractului de achiziții publice nu ar fi sustenabilă din punct de vedere economic pentru operatorul de serviciu public, fie pentru că ar presupune o majorare substanțială a costurilor nete pentru autoritatea competentă.

                     (16)

                     Dincolo de analiza economică, organismul de reglementare ar trebui, totodată, să evalueze și să țină seama de beneficiile nete oferite clienților pe termen scurt și mediu, precum și de orice impact asupra performanței rețelei și a utilizării capacităților. Organismul de reglementare ar trebui să țină seama de informațiile tehnice furnizate de administratorul de infrastructură în ceea ce privește cerințele relevante în materie de infrastructură și impactul preconizat asupra performanței rețelei și asupra utilizării optime a capacității de către toți solicitanți.

                     (17)

                     Analiza economică ar trebui să se concentreze pe impactul noului serviciu propus asupra contractului de servicii publice în ansamblu, inclusiv asupra serviciilor afectate în mod specific, pe întreaga durată a acestuia, luându-se în considerare valoarea oricăror drepturi exclusive care s-ar putea să fi fost acordate. Nu ar trebui aplicat strict sau în mod izolat niciun prag cuantificat predefinit în privința daunelor, iar în legislația națională nu ar trebui să se stabilească niciun astfel de prag. Evaluarea ar trebui să se bazeze pe o metodologie obiectivă adoptată de organismul de reglementare în funcție de particularitățile transportului feroviar în statul membru în cauză.

                     (18)

                     Atunci când ajunge la concluzia că noul serviciu feroviar de transport de călători ar compromite echilibrul economic al contractului de servicii publice, organismul de reglementare ar trebui să indice în decizia sa, dacă este relevant, eventualele modificări ale noului serviciu de transport feroviar de călători care ar permite acordarea accesului. Organismul de reglementare poate adresa autorității competente recomandări cu privire la alte condiții posibile care ar permite acordarea accesului, îndeosebi pe baza analizei beneficiilor nete oferite clienților de noul serviciu de transport feroviar de călători.

                     (19)

                     Dacă cererea de acces se referă la un nou serviciu de transport feroviar de călători, astfel cum este definit la articolul 3 punctul 36 din Directiva 2012/34/UE, iar analiza economică obiectivă a organismului de reglementare arată că noul serviciu de călători ar avea un impact negativ însemnat asupra echilibrului economic al unui contract de servicii publice, organismul de reglementare ar trebui să determine condițiile care ar permite acordarea accesului în conformitate cu articolul 11a din Directiva 2012/34/UE.

                     (20)

                     În toate activitățile sale legate de testul de echilibru economic, organismul de reglementare ar trebui să nu divulge informațiile confidențiale sau sensibile din punct de vedere comercial primite de la părți. În speță, organismul de reglementare ar trebui să elimine astfel de informații din decizia care urmează să fie publicată. Toate deciziile organismelor de reglementare, inclusiv cele referitoare la caracterul confidențial al informațiilor primite, sunt supuse controlului jurisdicțional în conformitate cu articolul 56 alineatul (10) din Directiva 2012/34/UE.

                     (21)

                     În cazul în care testul de echilibru economic se efectuează în raport cu un nou serviciu internațional de transport de călători, fără a aduce atingere principiului independenței decizionale a organismelor de reglementare menționat la articolul 55 alineatul (1) din Directiva 2012/34/UE, organismele de reglementare în cauză ar trebui să facă schimb de informații și să coopereze pentru a ajunge la o soluție rezonabilă în acest caz.

                     (22)

                     Organismele de reglementare ar trebui să facă schimb de bune practici în ceea ce privește aplicarea testului de echilibru economic în vederea adaptării, în timp, a metodologiei lor și a dezvoltării unei metodologii omogene în toate statele membre, care ar putea intra sub incidența articolului 57 alineatul (8) din Directiva 2012/34/UE.

                     (23)

                     Regulamentul de punere în aplicare (UE) nr. 869/2014 al Comisiei (4) stabilește criteriile și procedurile de aplicare a testului de scop principal și a testului de echilibru economic în cazul noilor servicii internaționale de transport feroviar de călători. Cu toate acestea, odată cu deschiderea pieței serviciilor de transport feroviar intern de călători, testul de scop principal a devenit caduc, fiind necesar să se aplice aceleași criterii și proceduri în cazul tuturor serviciilor noi de transport feroviar de călători, indiferent dacă sunt interne sau internaționale. Prin urmare, Regulamentul de punere în aplicare (UE) nr. 869/2014 ar trebui abrogat.

                     (24)

                     Întrucât articolul 10 și articolul 11 alineatul (1) din Directiva 2012/34/UE se aplică de la 1 ianuarie 2019, dar nu se aplică în cazul serviciilor de transport feroviar care încep să opereze înainte de 12 decembrie 2020, este necesar să se continue aplicarea Regulamentului de punere în aplicare (UE) nr. 869/2014 după 1 ianuarie 2019, dar numai în cazul noilor servicii de transport feroviar de călători a căror operare este prevăzută să înceapă înainte de 12 decembrie 2020. Aplicarea Regulamentului de punere în aplicare (UE) nr. 869/2014 ar trebui să fie condiționată de transmiterea de către solicitanți a notificărilor într-un termen care să permită un interval de timp rezonabil pentru finalizarea procesului de autorizare și de planificare, astfel încât serviciile să poată începe efectiv să fie operate înainte de 12 decembrie 2020.

                     (25)

                     Măsurile prevăzute în prezentul regulament sunt conforme cu avizul comitetului instituit prin articolul 62 alineatul (1) din Directiva 2012/34/UE,

               ADOPTĂ PREZENTUL REGULAMENT:

            Articolul 1
            Obiect
            Prezentul regulament stabilește detaliile procedurii și ale criteriilor de urmat atunci când se stabilește dacă echilibrul economic al unui contract de servicii publice de transport feroviar ar fi compromis de un nou serviciu de transport feroviar de călători.

            Articolul 2
            Domeniul de aplicare
            Prezentul regulament se aplică situațiilor în care un stat membru a decis să limiteze dreptul de acces menționat la articolul 10 alineatul (2) din Directiva 2012/34/UE în cazul noilor servicii de transport feroviar de călători operate între un anumit loc de plecare și o anumită destinație dacă ruta respectivă sau o rută alternativă face obiectul unuia sau mai multor contracte de servicii publice, astfel cum se prevede la articolul 11 alineatul (1) din directiva menționată.

            Articolul 3
            Definiții
            În sensul prezentului regulament, se aplică următoarele definiții:

                        1.

                        „nou serviciu de transport feroviar de călători” înseamnă un serviciu de transport feroviar de călători destinat să funcționeze ca serviciu cu orar regulat, care fie este cu totul nou, fie implică o modificare substanțială a unui serviciu existent de transport feroviar de călători, în special în sensul creșterii frecvenței serviciilor sau al sporiri numărului de opriri, și care nu este prestat în cadrul unui contract de servicii publice;

                        2.

                        „test de echilibru economic” înseamnă procesul de evaluare care este descris la articolul 11 alineatele (1)-(4) și la articolul 11a din Directiva 2012/34/UE, precum și mai jos la articolul 10 și care este efectuat de către un organism de reglementare la cererea uneia dintre entitățile menționate la articolul 11 alineatul (2) din Directiva 2012/34/UE pentru a stabili dacă echilibrul economic al unui contract de servicii publice ar urma să fie compromis de noul serviciu de transport feroviar de călători propus;

                        3.

                        „contract de servicii publice” înseamnă un contract de servicii publice, definit la articolul 2 litera (i) din Regulamentul (CE) nr. 1370/2007, în domeniul transportului feroviar;

                        4.

                        „autoritate competentă” înseamnă o autoritate competentă definită la articolul 2 litera (b) din Regulamentul (CE) nr. 1370/2007;

                        5.

                        „impact financiar net” înseamnă impactul noului serviciu de transport feroviar de călători asupra soldului net al costurilor și al veniturilor care rezultă din îndeplinirea obligațiilor de serviciu public prevăzute într-un contract de servicii publice, care include un profit rezonabil;

                        6.

                        „drept exclusiv” înseamnă un drept definit la articolul 2 litera (f) din Regulamentul (CE) nr. 1370/2007.

            Articolul 4
            Notificarea unui nou serviciu de transport feroviar de călători planificat

               (1)   Solicitantul notifică administratorilor de infrastructură și organismelor de reglementare în cauză intenția de a opera un nou serviciu de transport feroviar de călători în conformitate cu termenul prevăzut la articolul 38 alineatul (4) din Directiva 2012/34/UE.

               (2)   Organismele de reglementare elaborează și publică pe site-ul lor web un formular de notificare standard care trebuie completat și transmis de către solicitant și al cărui conținut se limitează la următoarele informații:

                           (a)

                           numele solicitantului, adresa, entitatea juridică și numărul de înregistrare (dacă este cazul);

                           (b)

                           datele de contact ale persoanei responsabile cu furnizarea de informații;

                           (c)

                           data licenței și a certificatului de siguranță ale solicitantului sau precizarea stadiului în care se află procedura de obținere a acestora;

                           (d)

                           ruta detaliată, cu indicarea situării gărilor de plecare și de sosire, precum și a tuturor opririlor intermediare;

                           (e)

                           data planificată de începere a operării noului serviciu de transport feroviar de călători propus;

                           (f)

                           orarul orientativ, frecvența și capacitatea noului serviciu de transport feroviar de călători propus, inclusiv orele de plecare, orele de sosire și legăturile propuse, precum și orice abatere de la frecvența sau de la opririle din orarul standard, pe fiecare sens de circulație;

                           (g)

                           informații orientative referitoare la materialul rulant pe care plănuiește să îl utilizeze solicitantul.

               (3)   Informațiile referitoare la operarea planificată a noului serviciu de transport feroviar de călători trebuie să acopere cel puțin primii trei ani și, pe cât posibil, primii cinci ani de activitate. Organismul de reglementare poate însă conveni asupra unei perioade mai scurte.

               (4)   Organismul de reglementare publică pe site-ul său web formularul standard de notificare transmis de solicitant și înștiințează, fără întârzieri nejustificate, în termen de cel mult 10 zile de la primirea unui formular de notificare complet:

                           (a)

                           orice autoritate competentă care a atribuit un contract de servicii publice pentru un serviciu de transport feroviar de călători pe respectiva rută sau pe o rută alternativă în sensul Directivei 2012/34/UE;

                           (b)

                           orice altă autoritate competentă interesată care are dreptul de a limita accesul în temeiul articolului 11 din Directiva 2012/34/UE;

                           (c)

                           orice întreprindere feroviară care prestează servicii în temeiul unui contract de servicii publice pe ruta noului serviciu de transport feroviar de călători sau pe o rută alternativă.

               (5)   Toate informațiile furnizate de solicitant în formularul standard de notificare și toate documentele justificative trebuie transmise organismelor de reglementare și administratorilor de infrastructură în format electronic. Organismul de reglementare poate accepta însă depunerea documentelor pe suport de hârtie în cazuri temeinic justificate.

               (6)   Dacă notificarea este incompletă, organismul de reglementare informează solicitantul că nu vor fi luate în considerare cererile incomplete și îi oferă acestuia posibilitatea de a-și finaliza cererea într-un termen rezonabil, care să nu depășească zece zile lucrătoare.

            Articolul 5
            Termenul de solicitare a unui test de echilibru economic

               (1)   Orice cerere de efectuare a unui test de echilibru economic se înaintează organismului de reglementare de către entitățile menționate la articolul 11 alineatul (2) primul paragraf din Directiva 2012/34/UE, în termenul stabilit în dispoziția respectivă.

               (2)   În cazul în care la data primirii notificării solicitantului menționate la articolul 4 este în curs de licitație competitivă un contract de servicii publice care vizează aceeași rută sau o rută alternativă, iar termenul de depunere a ofertelor la autoritatea competentă a expirat, entitățile menționate la articolul 11 alineatul (2) din Directiva 2012/34/UE pot solicita, în termenul menționat la alineatul (1), un test de echilibru economic în ceea ce privește viitorul contract de servicii publice.
               Această dispoziție nu aduce atingere aplicării prezentului regulament în cazul unui contract de servicii publice în curs de desfășurare la data notificării solicitantului.

               (3)   Dacă nu se prezintă nicio solicitare de test de echilibru economic în termenul menționat la alineatul (1), organismul de reglementare informează fără întârziere solicitantul și administratorul de infrastructură. Administratorul de infrastructură prelucrează cererea de acces în conformitate cu capitolul IV secțiunea 3 din Directiva 2012/34/UE.

            Articolul 6
            Contracte de servicii publice cu drepturi exclusive
            În cazul în care o autoritate competentă a acordat drepturi exclusive întreprinderii feroviare care execută un contract de servicii publice în conformitate cu articolul 3 din Regulamentul (CE) nr. 1370/2007, existența unor astfel de drepturi nu exclude posibilitatea acordării accesului unui solicitant în scopul operării unui nou serviciu de transport feroviar de călători, cu condiția ca respectivul acces să nu compromită echilibrul economic al contractului de servicii publice.
            La efectuarea testului în temeiul articolului 10, organismul de reglementare acordă o atenție corespunzătoare valorii oricăror astfel de drepturi exclusive.

            Articolul 7
            Cerințe în materie de informații pentru testul de echilibru economic

               (1)   Entitatea care solicită testul de echilibru economic furnizează următoarele informații:

                           (a)

                           numele entității solicitante, adresa, entitatea juridică și numărul de înregistrare (dacă este cazul);

                           (b)

                           datele de contact ale persoanei responsabile cu furnizarea de informații;

                           (c)

                           demonstrarea cu probe a faptului că echilibrul economic al contractului riscă să fie compromis de noul serviciu de transport feroviar de călători;

                           (d)

                           dacă entitatea solicitantă este o autoritate competentă sau întreprinderea feroviară care execută contractul de servicii publice, o copie a contractului de servicii publice.

               (2)   Organismul de reglementare poate solicita orice informații necesare, inclusiv, dacă este cazul:

                           (a)

                           de la autoritatea competentă:

                                       1.

                                       previziunile relevante referitoare la trafic, cerere și venituri, inclusiv metodologia de realizare a previziunilor;

                                       2.

                                       după caz, metodologia și datele utilizate pentru calcularea efectului financiar net în temeiul articolului 6 alineatul (1) din Regulamentul (CE) nr. 1370/2007 și al anexei la respectivul regulament;

                           (b)

                           de la întreprinderea feroviară care execută contractul de servicii publice:

                                       1.

                                       o copie a contractului de servicii publice, în cazul în care nu a fost furnizată în temeiul alineatului (1) litera (d);

                                       2.

                                       planul de afaceri al întreprinderii pentru ruta care face obiectul contractului de servicii publice sau pentru o rută alternativă;

                                       3.

                                       previziunile relevante referitoare la trafic, cerere și venituri, inclusiv metodologia de realizare a previziunilor;

                                       4.

                                       informații privind veniturile și marjele de profit obținute de întreprindere pe ruta care face obiectul contractului de servicii publice sau pe o rută alternativă;

                                       5.

                                       informații privind orarul serviciilor, inclusiv orele de plecare, opririle intermediare, orele de sosire și legăturile;

                                       6.

                                       estimările legate de elasticitatea serviciilor (de exemplu elasticitatea prețurilor, elasticitatea în privința caracteristicilor de calitate a serviciilor);

                                       7.

                                       costul de capital și costurile de operare aferente serviciilor prestate în temeiul contractului de servicii publice, precum și variațiile costurilor și ale cererii generate de noul serviciu de transport feroviar de călători;

                           (c)

                           de la solicitant, informații privind planurile sale de operare a noului serviciu de transport feroviar de călători, inclusiv:

                                       1.

                                       planul de afaceri;

                                       2.

                                       previziunile referitoare la traficul de călători și veniturile, inclusiv metodologia de realizare a previziunilor;

                                       3.

                                       strategiile de stabilire a prețurilor;

                                       4.

                                       modalitățile de emitere a biletelor;

                                       5.

                                       specificațiile materialului rulant (de exemplu, factorul de sarcină, numărul de locuri pe scaune, configurația vehiculelor);

                                       6.

                                       strategia de marketing;

                           (d)

                           de la administratorul de infrastructură:

                                       1.

                                       informații privind liniile sau tronsoanele relevante, pentru a se asigura că noul serviciu de transport feroviar de călători poate fi operat pe infrastructura respectivă.

                                       2.

                                       informații privind potențialele efecte ale serviciului de transport feroviar de călători propus asupra performanțelor și a rezilienței;

                                       3.

                                       evaluarea impactului asupra utilizării capacității;

                                       4.

                                       planuri de dezvoltare a infrastructurii pe rutele pentru care se propune noul serviciu de transport feroviar de călători, inclusiv indicarea momentului în care vor fi puse în aplicare aceste planuri;

                                       5.

                                       informații cu privire la acordurile-cadru relevante încheiate sau aflate în curs de discuție, în special cu întreprinderea care execută contractul de servicii publice.

                     Obligațiile de informare ale administratorului de infrastructură prevăzute la primul paragraf litera (d) nu aduc atingere obligațiilor sale în cadrul procedurii de alocare menționate în capitolul IV secțiunea 3 din Directiva 2012/34/UE.

               (3)   Toate informațiile se transmit organismului de reglementare în format electronic. Organismul de reglementare poate accepta însă depunerea documentelor pe suport de hârtie în cazuri temeinic justificate.

            Articolul 8
            Confidențialitate

               (1)   Organismul de reglementare nu divulgă informațiile sensibile din punct de vedere comercial primite de la părți în legătură cu testul de echilibru economic.

               (2)   Entitatea care solicită testul de echilibru economic și solicitantul demonstrează cu probe orice propunere de nedivulgare a informațiilor sensibile din punct de vedere comercial în momentul furnizării informațiilor respective organismului de reglementare. Astfel de informații pot include, în speță, informații tehnice sau financiare legate de know-how-ul, planul de afaceri, structura costurilor, strategiile de marketing și de stabilire a prețurilor, sursele de aprovizionare și cotele de piață ale unei întreprinderi. Organismul de reglementare elimină din decizia sa orice informație sensibilă din punct de vedere comercial înainte ca respectiva decizie să fie notificată și publicată în conformitate cu articolul 11 alineatul (5). Informațiile incluse în formularul standard de notificare, specificate la articolul 4 alineatul (2), nu sunt considerate sensibile din punct de vedere comercial.

               (3)   În cazul în care organismul de reglementare constată că motivele oferite pentru nedivulgare în temeiul alineatului (2) nu sunt admisibile, decizia respectivă se comunică și se justifică în scris părții care solicită confidențialitatea, cel târziu cu două săptămâni înainte de adoptarea deciziei menționate la articolul 11 alineatul (1).

               (4)   Decizia referitoare la confidențialitate a organismului de reglementare este supusă controlului jurisdicțional în conformitate cu articolul 56 alineatul (10) din Directiva 2012/34/UE. Organismul de reglementare nu divulgă informațiile contestate până în momentul în care instanța națională nu a emis o hotărâre în privința confidențialității.

            Articolul 9
            Procedura aplicabilă testului de echilibru economic

               (1)   Organismul de reglementare poate solicita entității care solicită efectuarea testului de echilibru economic să îi furnizeze orice informații suplimentare pe care le consideră necesare în conformitate cu articolul 7 alineatul (2) în termen de o lună de la primirea solicitării. Entitatea solicitantă trebuie să furnizeze aceste informații într-un termen rezonabil stabilit de organismul de reglementare. Organismul de reglementare poate solicita mai multe informații în cazul în care consideră că informațiile suplimentare primite nu sunt suficiente.

               (2)   În cazul în care, cu șase săptămâni înainte de ultima zi de primire a cererilor de capacitate stabilită în conformitate cu punctul 3 din anexa VII la Directiva 2012/34/UE, informațiile furnizate de entitatea solicitantă sunt încă incomplete, organismul de reglementare efectuează testul pe baza informațiilor disponibile. Cu toate acestea, în cazul în care consideră că informațiile sunt insuficiente pentru efectuarea testului, organismul de reglementare respinge solicitarea.

               (3)   În termen de o lună de la primirea solicitării de efectuare a unui test de echilibru economic, organismul de reglementare invită și alte părți menționate la articolul 7 alineatul (2) să îi furnizeze informațiile necesare pentru efectuarea testului în conformitate cu dispoziția respectivă, în măsura în care informațiile respective pot fi furnizate în mod rezonabil de către partea în cauză. Dacă informațiile astfel furnizate sunt incomplete, organismul de reglementare poate solicita clarificări suplimentare, stabilind termene rezonabile.

               (4)   În cazul în care, cu șase săptămâni înainte de ultima zi de primire a cererilor de capacitate stabilită în conformitate cu punctul 3 din anexa VII la Directiva 2012/34/UE, informațiile furnizate de solicitantul care a depus o cerere de acces sunt încă incomplete, organismul de reglementare efectuează testul pe baza informațiilor disponibile. Cu toate acestea, în cazul în care consideră că informațiile furnizate de solicitant sunt insuficiente pentru efectuarea testului, organismul de reglementare adoptă o decizie prin care se refuză acordarea accesului.

               (5)   Dacă întreprinderea care execută contractul de servicii publice nu este entitatea solicitantă și dacă, cu șase săptămâni înainte de ultima zi de primire a cererilor de capacitate stabilită în conformitate cu punctul 3 din anexa VII la Directiva 2012/34/UE, informațiile furnizate de respectiva întreprindere sunt încă incomplete, organismul de reglementare efectuează testul pe baza informațiilor disponibile. Cu toate acestea, în cazul în care consideră că informațiile furnizate sunt insuficiente pentru efectuarea testului, organismul de reglementare adoptă o decizie prin care se acordă accesul.

               (6)   Organismul de reglementare adoptă o decizie în termen de șase săptămâni de la primirea tuturor informațiilor relevante și, în orice caz, înainte de ultima zi de primire a cererilor de capacitate stabilită în conformitate cu punctul 3 din anexa VII la Directiva 2012/34/UE. Organismul de reglementare înștiințează fără întârziere administratorul de infrastructură cu privire la decizia sa.

               (7)   În cazul în care se prezintă o cerere de efectuare a unui test de echilibru economic în conformitate cu articolul 5 alineatul (2) în privința unui contract de servicii publice care este în curs licitație competitivă, organismul de reglementare poate suspenda examinarea cererii propuse de nou serviciu de transport feroviar de călători pe o perioadă maximă de 12 luni de la data primirii notificării solicitantului referitoare la noul serviciu de transport feroviar de călători sau până la încheierea procedurii de licitație, dacă aceasta survine mai întâi.

            Articolul 10
            Conținutul testului de echilibru economic și criteriile de evaluare

               (1)   Organismul de reglementare evaluează dacă echilibrul economic al unui contract de servicii publice ar urma să fie compromis de noul serviciu de transport feroviar de călători propus. Se consideră că echilibrul economic este compromis dacă noul serviciu feroviar de transport de călători ar avea un impact negativ substanțial cel puțin asupra unuia dintre următoarele elemente:

                           (a)

                           profitabilitatea serviciilor pe care întreprinderea feroviară le operează în temeiul contractului de servicii publice;

                           (b)

                           costul net pentru autoritatea competentă care atribuie contractul de servicii publice.

               (2)   Analiza se raportează la contractul de servicii publice în ansamblul său, nu la servicii individuale operate în temeiul acestuia, pe întreaga sa durată. Se pot aplica praguri predeterminate sau criterii specifice, dar nu în mod strict sau separat de alte criterii.

               (3)   Organismul de reglementare evaluează impactul financiar net al noului serviciu de transport feroviar de călători asupra contractului de servicii publice. Analiza costurilor și a veniturilor generate de operarea serviciilor care fac obiectul contractului de servicii publice după intrarea pe piață a noului serviciu de transport feroviar de călători include următoarele elemente:

                           (a)

                           variația costurilor suportate și a veniturilor obținute de întreprinderea feroviară care execută contractul de servicii publice (inclusiv, dacă este cazul, orice economii de cost, cum ar fi cele care rezultă din neînlocuirea materialului rulant ajuns la sfârșitul duratei sale de viață utilă sau din neînlocuirea personalului al cărui contract se încheie);

                           (b)

                           efectele financiare generate în rețeaua care face obiectul contractului de servicii publice de către noul serviciu de transport feroviar de călători propus (precum atragerea călătorilor care ar putea fi interesați de o legătură cu un serviciu regional care face obiectul contractului de servicii publice);

                           (c)

                           posibilele reacții concurențiale ale întreprinderii feroviare care execută contractul de servicii publice;

                           (d)

                           impactul asupra investițiilor relevante ale întreprinderilor feroviare sau ale autorităților competente, de exemplu în materialul rulant;

                           (e)

                           valoarea oricăror drepturi exclusive existente.

               (4)   Organismul de reglementare evaluează importanța impactului luând în considerare, în special, dispozițiile contractuale în vigoare între autoritatea competentă și întreprinderea feroviară care operează serviciile publice, inclusiv, în cazul în care se aplică, nivelul compensației stabilit în conformitate cu anexa la Regulamentul (CE) nr. 1370/2007 sau rezultat din atribuirea concurențială, precum și orice mecanisme de partajare a riscurilor, de exemplu a riscurilor în materie de trafic și de venituri.

               (5)   Organismul de reglementare evaluează și:

                           (a)

                           beneficiile nete oferite clienților pe termen scurt și mediu de noul serviciu de transport feroviar de călători;

                           (b)

                           impactul noului serviciu de transport feroviar de călători asupra performanței și calității serviciilor feroviare;

                           (c)

                           impactul noului serviciu de transport feroviar de călători asupra planificării orarelor serviciilor feroviare.

               (6)   În cazul în care examinează mai multe cereri de acces, organismul de reglementare poate lua decizii diferite cu privire la cererile primite, pe baza unei analize a impactului fiecăreia dintre ele asupra echilibrului economic al contractului de servicii publice, a efectelor asupra concurenței, a beneficiilor nete oferite clienților și a impactului asupra rețelei, precum și a efectelor lor cumulate asupra echilibrului economic al contractului de servicii publice.

               (7)   Evaluarea efectuată în conformitate cu prezentul articol nu aduce atingere obligației organismului de reglementare de a raporta autorităților naționale aspectele legate de ajutoarele de stat în conformitate cu articolul 56 alineatul (12) al doilea paragraf din Directiva 2012/34/UE.

            Articolul 11
            Rezultatele testului de echilibru economic

               (1)   În urma testului de echilibru economic efectuat în conformitate cu articolele 9 și 10, organismul de reglementare ia o decizie astfel cum se prevede la articolul 11 alineatul (2) din Directiva 2012/34/UE, pe baza căreia dreptul de acces la infrastructura feroviară se acordă, se modifică, se acordă doar în anumite condiții sau se refuză.

               (2)   În cazul în care echilibrul economic al unui contract de servicii publice ar urma să fie compromis de noul serviciu de transport feroviar de călători, organismul de reglementare:

                           (a)

                           indică, după caz, eventuale modificări ale noului serviciu de transport feroviar de călători, precum o modificare a frecvențelor, a traseelor, a opririlor intermediare sau a orarelor, care ar asigura îndeplinirea condițiilor de acordare a dreptului de acces prevăzut la articolul 10 alineatul (2) din Directiva 2012/34/UE; și/sau

                           (b)

                           poate emite recomandări adresate autorităților competente, dacă acest lucru este relevant având în vedere beneficiile nete oferite clienților menționate la articolul 10 alineatul (5) litera (a) din prezentul regulament, în ceea ce privește alte modificări, nelegate de noul serviciu de transport de călători, care ar asigura îndeplinirea condițiilor de acordare a dreptului de acces.

               (3)   Dacă cererea de acces vizează operarea unui nou serviciu, astfel cum este definit la articolul 3 punctul 36 din Directiva 2012/34/UE, în urma procedurii și a analizei prevăzute în prezentul regulament, organismul de reglementare acționează în conformitate cu articolul 11a din Directiva 2012/34/UE.

               (4)   În situațiile descrise la articolul 5 alineatul (2) al doilea paragraf, în cazul în care testul de echilibru economic efectuat pe contractul de servicii publice existent demonstrează că accesul poate fi acordat, acesta este limitat ca durată până la obținerea rezultatului testului de echilibru economic care urmează să fie efectuat în conformitate cu articolul 5 alineatul (2) primul paragraf și cu articolul 9 alineatul (7).

               (5)   Organismul de reglementare notifică o versiune neconfidențială a deciziei sale entităților enumerate la articolul 11 alineatul (3) din Directiva 2012/34/UE și o publică pe site-ul său web.

            Articolul 12
            Cooperarea dintre organismele de reglementare competente în privința unui nou serviciu internațional de transport de călători propus

               (1)   La primirea notificării din partea unui solicitant cu privire la intenția sa de a demara un nou serviciu internațional de transport de călători, organismul de reglementare informează în acest sens celelalte organisme de reglementare care dețin competențe în privința rutei noului serviciu propus. Organismele de reglementare în cauză verifică informațiile primite și se informează reciproc cu privire la orice inconsecvențe.

               (2)   La primirea unei cereri de efectuare a unui test de echilibru economic din partea entităților menționate la articolul 11 alineatul (2) din Directiva 2012/34/UE, organismul de reglementare informează în acest sens celelalte organisme de reglementare competente.

               (3)   Organismele de reglementare își furnizează reciproc rezultatele testelor lor de echilibru economic, pentru a oferi celorlalte organisme de reglementare suficiente ocazii de a-și prezenta observațiile cu privire la rezultatele testelor respective înainte de finalizarea acestora. Organismele de reglementare cooperează pentru a ajunge la o soluție în conformitate cu articolul 57 din Directiva 2012/34/UE.

               (4)   În cursul oricărui schimb de informații cu privire la teste, organismele de reglementare respectă confidențialitatea informațiilor sensibile din punct de vedere economic primite de la părțile implicate în teste. Ele pot utiliza aceste informații doar pentru cazul în speță.

            Articolul 13
            Taxe
            Un stat membru sau organismul de reglementare poate decide plata unei taxe pentru testul de echilibru economic care să fie achitată de entitatea care solicită testul.

            Articolul 14
            Metodologie

               (1)   Metodologia folosită de organismul de reglementare pentru efectuarea testului trebuie să fie clară, transparentă și nediscriminatorie și trebuie să fie publicată pe site-ul web al respectivului organism.

               (2)   Organismele de reglementare fac schimb de experiență și de bune practici în aplicarea metodologiilor lor respective în contextul rețelei prevăzute la articolul 57 alineatul (1) din Directiva 2012/34/UE.

            Articolul 15
            Abrogare
            Regulamentul de punere în aplicare (UE) nr. 869/2014 se abrogă cu efect de la 12 decembrie 2020. Acesta se aplică notificărilor solicitanților primite după 1 ianuarie 2019 numai în cazul în care sunt prezentate cu suficient timp înainte pentru a permite noilor servicii de transport feroviar de călători să înceapă operarea înainte de 12 decembrie 2020.

            Articolul 16
            Intrare în vigoare și aplicare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2019, la timp pentru calendarul de lucru care începe la 12 decembrie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 343, 14.12.2012, p. 32.

            (2)  Directiva (UE) 2016/2370 a Parlamentului European și a Consiliului din 14 decembrie 2016 de modificare a Directivei 2012/34/UE în ceea ce privește deschiderea pieței pentru serviciile de transport feroviar intern de călători și guvernanța infrastructurii feroviare (JO L 352, 23.12.2016, p. 1).

            (3)  Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului (JO L 315, 3.12.2007, p. 1).

            (4)  Regulamentul de punere în aplicare (UE) nr. 869/2014 al Comisiei din 11 august 2014 privind noi servicii feroviare pentru călători (JO L 239, 12.8.2014, p. 1).